
DR 30.10.2012 57 

 
Sepatutnya ada engineer, kontraktor yang lebih pakar, lebih mahir untuk mengkaji 

keadaan pengguna jalan tersebut supaya tidak menjadi bebanan. Kemudian repair jalan 
dan baiki jalan ini tidak habis-habis. Walhal tempat lain memerlukan laluan jalan yang 
panjang lebih selesa. Kita memohon pihak kementerian, jalan-jalan luar bandar ini pun 
dibuat kajian. Kemudian, syarikat-syarikat itu mesti ada engineer dia, mesti ada kepakaran 
dia supaya tidak memberi beban dan menyusahkan pengguna. 

Dato’ Dr. Mohd. Hayati bin Othman [Pendang]: Yang Berhormat Jerai. 

Tuan Mohd. Firdaus bin Jaafar [Jerai]: Ya, sila. 

Dato’ Dr. Mohd. Hayati bin Othman [Pendang]: Terima kasih Tuan Pengerusi 
dan terima kasih Yang Berhormat Jerai. Dari segi jalan-jalan luar bandar ini saya dapati 
banyak di antara jalan-jalan yang dibuat tidak mengikut satunya spesifikasi yang 
sepatutnya. Ketebalannya perlu batu yang sesuai untuk ketahanan jalan tersebut.  

Keduanya pemantauan. Kebiasaannya tidak dilakukan pemantauan secara 
berkala. Maknanya apabila jalan itu sudah terlalu rosak barulah hendak direpair. Maknanya 
tidak ada pemantauan yang berterusan dijalankan. Saya harap kepada pihak Yang 
Berhormat Jerai menasihatkan pihak kementerianlah supaya perkara ini perlu diberi 
perhatian sebelum rosak teruk dan kena ganti dengan jalan yang baru. Terima kasih Yang 
Berhormat Jerai. 

Tuan Mohd. Firdaus bin Jaafar [Jerai]: Terima kasih kepada Yang Berhormat 
Pendang. Itulah isu yang sama saya yakin di Jerai dan di Pendang. Kebanyakan ini isu 
yang kita alami kita minta pihak kementerian mesti ada kajian yang meneliti, teliti dan 
terbaik untuk... 

Dato’ Ismail bin Abd. Muttalib [Maran]: Yang Berhormat Jerai, boleh celah 
sedikit, ya? 

Tuan Mohd. Firdaus Jaafar [Jerai]: Ya, sedikit lagi. 

Dato’ Ismail bin Abd. Muttalib [Maran]: Terima kasih Tuan Pengerusi, terima 
kasih Yang Berhormat Jerai. Saya setuju apa yang disebutkan oleh Yang Berhormat Jerai. 
Cuma to be fair, dengan izin. Untuk keadilan. Saya lihat kadang-kadang- sebab saya 
banyak dan lama juga terlibat dengan projek luar bandar ini. Kadang-kadang spec yang 
dibuat yang dilaksanakan projek ini oleh pejabat daerah dan sebagainya memang sudah 
ikut spec. Ia sudah ikut syarat-syaratnya. Cuma penggunaan pengguna jalan itu sendiri. 
Hari ini di kawasan saya juga Yang Berhormat Jerai banyak berlaku. Ini kerana lori-lori 
balak, lori-lori bawa batu dan sebagainya tidak memikirkan ini.  

Jadi saya hendak mencadangkan kalau boleh biar kita memberikan keadilan 
bukan sahaja kepada pelaksanaan jalan ini, sebab kadang-kadang kita hendak 
menyalahkan jabatan kerajaan sahaja tetapi kita hendak melihat supaya pengguna yang 
kadang-kadang rakus ini kerana kepentingan ekonomi mereka, mereka lupa bahawa 
tanggungjawab mereka juga ada untuk kita memastikan supaya jalan yang dibina oleh 
kerajaan ini dapat kita pertahankan. Terima kasih.  

Tuan Mohd. Firdaus bin Jaafar [Jerai]: Okey, terima kasih Yang Berhormat 
Maran. Hampir sama isunya Tuan Pengerusi. Kemudian, yang terakhirnya Tuan Pengerusi 
iaitu berkaitan dengan Lembaga Kemajuan Wilayah Kedah (KEDA). Apa yang 
mendukacitakan kami adalah pihak KEDA langsung tidak memaklumkan atau mesyuarat 
bersama untuk berbincang berkaitan dengan pembangunan rakyat termiskin di luar bandar 
menyebabkan masyarakat dia datang ke pejabat kita memohon rumah, bantuan KEDA dan 
sebagainya tetapi kita tidak dapat memberi jawapan yang tepat dan maklumat-maklumat 
terkini berkaitan baik pulih rumah orang miskin dan sebagainya dan menyebabkan 
hubungan kita dengan rakyat agak menjadi sukar disebabkan politik yang batasi semua ini.  

Jadi diharap pihak KEDA walaupun di sini ada wakil kerajaan negeri tetapi wakil 
peringkat daerah kita belum dapat bersama sehingga hampir pilihan raya ini menyebabkan 
kewangan ataupun bantuan itu tidak dapat disalurkan degan baik dan kita tidak dapat 
memaklumkan mana satu projek yang mesti diutamakan oleh pihak KEDA. Jadi terima 
kasih Tuan Pengerusi.  

Dato’ Ismail bin Abd. Muttalib [Maran]: [Bangun] 

Beberapa Ahli:  [Bangun] 



Sepatutnya ada engineer, kontraktor yang lebih pakar, lebih mahir untuk mengkaji. keadaan pengguna jalan tersebut supaya tidak menjadi bebanan. Kemudian repair jalan dan baiki jalan ini tidak habis-habis. Walhal tempat lain memerlukan laluan jalan yang panjang lebih selesa. Kita memohon pihak kementerian, jalan-jalan luar bandar ini pun dibuat kajian. Kemudian, syarikat-syarikat itu mesti ada engineer dia, mesti ada kepakaran dia supaya tidak memberi beban dan menyusahkan pengguna. Dato' Dr. Mohd. Hayati bin Othman [Pendang]: Yang Berhormat Jerai. Tuan Mohd. Firdaus bin Jaafar [Jerai]: Ya, sila. Dato' Dr. Mohd. Hayati bin Othman [Pendang]: Terima kasih Tuan Pengerusi dan terima kasih Yang Berhormat Jerai. Dari segi jalan-jalan luar bandar ini saya dapati banyak di antara jalan-jalan yang dibuat tidak mengikut satunya spesifikasi yang sepatutnya. Ketebalannya perlu batu yang sesuai untuk ketahanan jalan tersebut. Keduanya pemantauan. Kebiasaannya tidak dilakukan pemantauan secara berkala. Maknanya apabila jalan itu sudah terlalu rosak barulah hendak direpair. Maknanya tidak ada pemantauan yang berterusan dijalankan. Saya harap kepada pihak Yang Berhormat Jerai menasihatkan pihak kementerianlah supaya perkara ini perlu diberi perhatian sebelum rosak teruk dan kena ganti dengan jalan yang baru. Terima kasih Yang Berhormat Jerai. Tuan Mohd. Firdaus bin Jaafar [Jerai]: Terima kasih kepada Yang Berhormat Pendang. Itulah isu yang sama saya yakin di Jerai dan di Pendang. Kebanyakan ini isu yang kita alami kita minta pihak kementerian mesti ada kajian yang meneliti, teliti dan terbaik untuk... Dato' Ismail bin Abd. Muttalib [Maran]: Yang Berhormat Jerai, boleh celah sedikit, ya?. Tuan Mohd. Firdaus Jaafar [Jerai]: Ya, sedikit lagi. Dato' Ismail bin Abd. Muttalib [Maran]: Terima kasih Tuan Pengerusi, terima kasih Yang Berhormat Jerai. Saya setuju apa yang disebutkan oleh Yang Berhormat Jerai. Cuma to be fair, dengan izin. Untuk keadilan. Saya lihat kadang-kadang- sebab saya banyak dan lama juga terlibat dengan projek luar bandar ini. Kadang-kadang spec yang dibuat yang dilaksanakan projek ini oleh pejabat daerah dan sebagainya memang sudah ikut spec. Ia sudah ikut syarat-syaratnya. Cuma penggunaan pengguna jalan itu sendiri. Hari ini di kawasan saya juga Yang Berhormat Jerai banyak berlaku. Ini kerana lori-lori balak, lori-lori bawa batu dan sebagainya tidak memikirkan ini. Jadi saya hendak mencadangkan kalau boleh biar kita memberikan keadilan bukan sahaja kepada pelaksanaan jalan ini, sebab kadang-kadang kita hendak menyalahkan jabatan kerajaan sahaja tetapi kita hendak melihat supaya pengguna yang kadang-kadang rakus ini kerana kepentingan ekonomi mereka, mereka lupa bahawa tanggungjawab mereka juga ada untuk kita memastikan supaya jalan yang dibina oleh kerajaan ini dapat kita pertahankan. Terima kasih. Tuan Mohd. Firdaus bin Jaafar [Jerai]: Okey, terima kasih Yang Berhormat Maran. Hampir sama isunya Tuan Pengerusi. Kemudian, yang terakhirnya Tuan Pengerusi iaitu berkaitan dengan Lembaga Kemajuan Wilayah Kedah (KEDA). Apa yang mendukacitakan kami adalah pihak KEDA langsung tidak memaklumkan atau mesyuarat bersama untuk berbincang berkaitan dengan pembangunan rakyat termiskin di luar bandar menyebabkan masyarakat dia datang ke pejabat kita memohon rumah, bantuan KEDA dan sebagainya tetapi kita tidak dapat memberi jawapan yang tepat dan maklumat-maklumat terkini berkaitan baik pulih rumah orang miskin dan sebagainya dan menyebabkan hubungan kita dengan rakyat agak menjadi sukar disebabkan politik yang batasi semua ini. Jadi diharap pihak KEDA walaupun di sini ada wakil kerajaan negeri tetapi wakil peringkat daerah kita belum dapat bersama sehingga hampir pilihan raya ini menyebabkan kewangan ataupun bantuan itu tidak dapat disalurkan degan baik dan kita tidak dapat memaklumkan mana satu projek yang mesti diutamakan oleh pihak KEDA. Jadi terima kasih Tuan Pengerusi. Dato' Ismail bin Abd. Muttalib [Maran]: [Bangun]. Beberapa Ahli: [Bangun].